CELEX: 52007PC0838
Language: da
Date: 2007-12-20
Title: Forslag til Rådets forordning om testning af anden generation af Schengen-informationssystemet (SIS II)

Vigtig juridisk meddelelse

|

52007PC0838

Forslag til Rådets forordning om testning af anden generation af Schengen-informationssystemet (SIS II)  /* KOM/2007/0838 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 20.12.2007KOM(2007) 838 endeligForslag tilRÅDETS FORORDNINGom testning af anden generation af Schengen-informationssystemet (SIS II)(forelagt af Kommissionen)BEGRUNDELSEBAGGRUNDEN FOR FORSLAGET Begrundelse og formål Ved forordning (EF) nr. 2424/2001 og afgørelse 2001/886/RIA pålagde Rådet Kommissionen at udvikle anden generation af Schengen-informationssystemet (SIS II). Formålet med dette forslag og et forslag til Rådets afgørelse vedrørende samme emne er at fastsætte bestemmelser vedrørende de test, der skal vise, at SIS II kan fungere i overensstemmelse med de tekniske og funktionelle krav, der er fastsat i SIS II-retsinstrumenterne, og de ikke-funktionelle krav såsom robusthed, tilgængelighed og ydeevne. |Generel baggrund På grundlag af to retsinstrumenter[1] vedrørende udviklingen af SIS II blev der i medfør af den forskriftsprocedure, der er omhandlet i artikel 5, stk. 3, i Rådets afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen, udarbejdet et udkast til foranstaltninger: "Artikel 4: De foranstaltninger, der er nødvendige for udviklingen af SIS II, for så vidt angår følgende spørgsmål, træffes efter forskriftsproceduren: c) tekniske aspekter med alvorlige finansielle konsekvenser for medlemsstaternes budgetter eller med alvorlige tekniske konsekvenser for medlemsstaternes nationale systemer". Der er meget få elementer i forbindelse med et it-projekt, der er så dyre og tidskrævende som testning. Testningen af SIS II er et vigtigt teknisk aspekt med betydelige omkostninger og tekniske konsekvenser for medlemsstaterne. Kommissionen er derfor forpligtet til at fremsætte forslag til komitologiafgørelser i overensstemmelse med forskriftsproceduren. Da SIS II-komitologiudvalget ikke afgav en positiv udtalelse om forslaget til henholdsvis beslutning og afgørelse vedrørende testning, er Kommissionen nødt til hurtigt at forelægge Rådet et forslag vedrørende de foranstaltninger, der skal træffes, og informere Europa-Parlamentet herom. |Gældende bestemmelser på det område, forslaget vedrører - Rådets forordning (EF) nr. 2424/2001 af 6. december 2001 om udviklingen af anden generation af Schengen-informationssystemet (SIS II), ændret ved Rådets forordning 1988/2006 af 21. december 2006. - Rådets afgørelse 2001/886/RIA af 6. december 2001 om udviklingen af anden generation af Schengen-informationssystemet (SIS II), ændret ved Rådets afgørelse 2006/1007/RIA. - Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengen-informationssystemet (SIS II). - Rådets afgørelse 2007/533/RIA af 12. juni 2007 om oprettelse, drift og brug af anden generation af Schengen-informationssystemet (SIS II). - Europa-Parlamentets og Rådets forordning (EF) nr. 1986/2006 af 20. december 2006 om adgang til anden generation af Schengen-informationssystemet (SIS II) for de tjenester i medlemsstaterne, der har ansvaret for udstedelse af registreringsattester for motorkøretøjer. - Rådets beslutning 2007/170/EF og Rådets afgørelse 2007/171/EF af 16. marts 2007 om fastsættelse af netværkskravene til Schengen II-informationssystemet. Overensstemmelse med andre EU-politikker og -mål Ikke relevant. HØRING AF BERØRTE PARTER OG KONSEKVENSANALYSE Høring af berørte parter Høringsmetoder, hovedmålgrupper og respondenternes overordnede profil Rådets formandskab og medlemsstaternes repræsentanter blev hørt inden for rammerne af SIS II-udvalget. Da SIS II-udvalget afgav en negativ udtalelse, har der fundet drøftelser sted med det nuværende og det kommende formandskab samt med medlemsstater, der blev inviteret af det nuværende formandskab. Sammenfatning af svarene og af, hvordan der er taget hensyn til dem Ved fremlæggelsen af dette forslag tog Kommissionen hensyn til resultatet af drøftelserne med formandskabet og med andre medlemsstater, der var inviteret af formandskabet. Ekspertbistand Medlemsstaternes eksperter blev i vid udstrækning hørt, og der blev gennemført tre runder med mulighed for at fremsætte skriftlige bemærkninger. De aftalte ændringer er medtaget i dokumenterne. Efter SIS II-udvalgets negative udtalelse ændrede Kommissionen sit forslag for i højere grad at tage hensyn til medlemsstaternes synspunkter. |Konsekvensanalyse Der kræves ikke en konsekvensanalyse i forbindelse med dette forslag til Rådets forordning, som ikke er medtaget i Kommissionens arbejdsprogram for 2007. Fremsættelsen af dette forslag følger af bestemmelserne i artikel 5 i Rådets afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen. |FORSLAGETS RETLIGE ASPEKTER |Resumé af forslaget Formålet med forslaget er at fastsætte, hvordan SIS II-testene skal gennemføres for derved at vurdere, om SIS II kan fungere i overensstemmelse med de tekniske og funktionelle krav, der er fastsat i SIS II-retsinstrumenterne, og de ikke-funktionelle krav såsom robusthed, tilgængelighed og ydeevne. |Retsgrundlag Udkastet til forordning har hjemmel i Rådets forordning (EF) nr. 2424/2001[2] om udvikling af anden generation af Schengen-informationssystemet (SIS II), særlig artikel 4, litra c), og artikel 5, stk. 3. |Subsidiaritetsprincippet |Målene for den foreslåede foranstaltning, nemlig at fastsætte bestemmelser for SIS II-testene, kan ikke opfyldes af medlemsstaterne enkeltvis. |SIS II-systemet er nødvendigt til gennemførelsen af EU’s fælles politikker. |Forslagene er derfor i overensstemmelse med subsidiaritetsprincippet. |Proportionalitetsprincippet Dette forslag er i overensstemmelse med proportionalitetsprincippet, fordi medlemsstaterne er kompetente for så vidt angår gennemførelsen af de nationale SIS II-systemer. |Reguleringsmiddel/-form |Foreslåede instrumenter: En rådsforordning og en rådsafgørelse med henblik på forhold, der falder ind under henholdsvis traktaten om oprettelse af Det Europæiske Fællesskab og traktaten om Den Europæiske Union. |Da en forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab, er det ikke hensigtsmæssigt at anvende andre retsinstrumenter for at nå målet. |BUDGETMÆSSIGE KONSEKVENSER |Gennemførelsen af SIS II-testene vil ikke kræve supplerende finansielle midler ud over dem, der allerede er afsat i det foreløbige budgetforslag for 2008. |-  Forslag tilRÅDETS FORORDNINGom testning af anden generation af Schengen-informationssystemet (SIS II)RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2424/2001[3] om udvikling af anden generation af Schengen-informationssystemet (SIS II), særlig artikel 4, litra c), og artikel 5, stk. 3,under henvisning til forslag fra Kommissionen[4], ogud fra følgende betragtninger:(1) Kommissionen har i medfør af Rådets forordning (EF) nr. 2424/2001[5] og Rådets afgørelse 2001/886/RIA[6] af 6. december 2001 om udviklingen af anden generation af Schengen-informationssystemet (SIS II) fået pålagt at udvikle anden generation af Schengen-informationssystemet (SIS II). Netværkskravene til udviklingen af SIS II er fastsat i Kommissionens beslutning 2007/170/EF[7] og Kommissionens afgørelse 2007/171/EF[8].(2) I Europa-Parlamentets og Rådets forordning (EF) nr. 1987/2006[9] og Rådets afgørelse 2007/533/RIA af 12. juni 2007[10] er der fastsat bestemmelser om oprettelsen, driften og brugen af anden generation af Schengen-informationssystemet (SIS II).(3) Det er nødvendigt at gennemføre test for at vurdere, om SIS II kan fungere i overensstemmelse med de tekniske og funktionelle krav som defineret i SIS II-retsinstrumenterne.(4) I forbindelse med testene vurderes også en række ikke-funktionelle krav såsom robusthed, tilgængelighed og ydeevne.(5) Det er nødvendigt for Kommissionen at teste, at det centrale SIS II-system kan kobles til medlemsstaternes nationale systemer, mens medlemsstater, der deltager i SIS 1+, bør træffe de nødvendige tekniske foranstaltninger for at behandle SIS II-data og udveksle supplerende oplysninger.(6) Det er nødvendigt yderligere at præcisere de opgaver, der skal udføres i forbindelse med Kommissionens og medlemsstaternes færdiggørelse af SIS II-testene.(7) Det er nødvendigt at fastsætte kravene for fastlæggelsen, udviklingen og anvendelsen af testspecifikationerne, og hvorledes testene skal godkendes.(8) Det udvalg, der bistår Kommissionen under udviklingen, og som er omhandlet i artikel 5 i Rådets forordning nr. 2424/2001, har ikke afgivet en positiv udtalelse om Kommissionens udkast til foranstaltninger med henblik på gennemførelsen af artikel 4, litra c), i Rådets forordning nr. 2424/2001. I henhold til artikel 5, stk. 3, i Rådets forordning nr. 2424/2001 sammenholdt med artikel 5, stk. 6, i Rådets afgørelse af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (1999/468/EF)[11], har Kommissionen derfor forelagt Rådet et forslag til de foranstaltninger, der skal træffes, og informeret Europa-Parlamentet herom.(9) I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark. Da denne forordning er en videreudvikling af Schengen-reglerne efter bestemmelserne i tredje del i afsnit IV i EF-traktaten, træffer Danmark inden seks måneder efter vedtagelsen af denne forordning afgørelse om, hvorvidt landet vil gennemføre den i sin nationale lovgivning, jf. artikel 5 i ovennævnte protokol.(10) Denne forordning udgør en videreudvikling af de bestemmelser i Schengen-reglerne, som Det Forenede Kongerige ikke deltager i, i overensstemmelse med Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne[12]; Det Forenede Kongerige deltager derfor ikke i vedtagelsen af forordningen, og forordningen er ikke bindende for og finder ikke anvendelse i Det Forenede Kongerige.(11) Denne forordning udgør en videreudvikling af de bestemmelser i Schengen-reglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne[13]; Irland deltager derfor ikke i vedtagelsen af forordningen, og forordningen er ikke bindende for og finder ikke anvendelse i Irland.(12) Denne forordning og Det Forenede Kongeriges og Irlands deltagelse i dens vedtagelse og anvendelse berører ikke arrangementerne vedrørende Det Forenede Kongeriges og Irlands delvise deltagelse i Schengen-reglerne som fastsat i henholdsvis Rådets afgørelse 2000/365/EF af 29. maj 2000[14] og Rådets afgørelse 2002/192/EF af 28. februar 2002[15].(13) Denne forordning udgør en retsakt, der bygger på eller på anden måde har tilknytning til Schengen-reglerne, jf. artikel 4, stk. 2, i tiltrædelsesakten fra 2005.(14) For så vidt angår Island og Norge udgør denne forordning en videreudvikling af bestemmelserne i Schengen-reglerne som omhandlet i den aftale, Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne[16], som falder inden for det område, der er omhandlet i artikel 1, litra G, i Rådets afgørelse 1999/437/EF af 17. maj 1999 om visse gennemførelsesbestemmelser til aftalen.(15) For så vidt angår Schweiz, udgør denne forordning en videreudvikling af bestemmelserne i Schengen-reglerne som omhandlet i den aftale, Den Europæiske Union, Det Europæiske Fællesskab og Det Schweiziske Forbund har indgået om associering af Det Schweiziske Forbund i gennemførelsen, anvendelsen og videreudviklingen af Schengen-reglerne, som falder inden for det område, der er omhandlet i artikel 1, litra G, i Rådets afgørelse 1999/437/EF sammenholdt med artikel 4, stk. 1, i Rådets afgørelse 2004/860/EF om undertegnelse, på Det Europæiske Fællesskabs vegne, af og midlertidig anvendelse af visse bestemmelser i den aftale[17] -UDSTEDT FØLGENDE FORORDNING:Artikel 1Specifikationerne for SIS II-testene, navnlig deres omfang og formål, kravene hertil og processerne i forbindelse hermed, er fastsat i bilaget.Artikel 2Denne forordning træder i kraft på tredjedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.Udfærdiget i Bruxelles, denPå Rådets vegneFormandBILAG1. OMFANGET AF SIS II-TESTENESIS II-testene skal vise, at det centrale SIS II-system (CS-SIS), SIS II-kommunikationsinfrastrukturen og grænsefladerne til de nationale SIS II-systemer (N.SIS II) kan fungere i overensstemmelse med de tekniske og funktionelle krav, der er fastsat i SIS II-retsinstrumenterne.SIS II-testene skal desuden vise, at SIS II kan fungere i overensstemmelse med ikke-funktionelle krav såsom robusthed, tilgængelighed og ydeevne.2. PROCES, OMFANG OG TILRETTELÆGGELSE AF SIS II-TESTENEI det følgende beskrives testsekvensen, testenes formål og omfang samt tilrettelæggelsen af dem.Første testfase vedrører testning af SIS II-kommunikationsinfrastrukturens konnektivitet og belastningsevne.Anden testfase vedrører testning af det centrale SIS II-system uden N.SIS II.Tredje testfase vedrører testning af det centrale SIS II-system med nogle N.SIS II og testning af hvert nationalt systems overholdelse af specifikationerne i referenceudgaven af dokumentet om grænsefladekontrol.Den rådgivende testgruppe[18], som SIS II-udvalget nedsatte, er kompetent til at rapportere om resultaterne af testene. Den rådgivende testgruppe indkredser, kategoriserer og beskriver alle problemer, den finder, og foreslår mulige løsninger. Kommissionens tjenestegrene og medlemsstaternes eksperter tilvejebringer alle nødvendige oplysninger, således at den rådgivende testgruppe kan udføre sin opgave.2.1. TestdokumentationKommissionen fastsætter detaljerede specifikationer for testene. Den stiller udkastet til og de endelige testspecifikationer samt bestemmelserne for forvaltning og koordinering af testene efter en tidsplan, der aftales med medlemsstaternes eksperter, til rådighed for medlemsstaterne.2.2. Koordinering af testeneKommissionen koordinerer alle test i testdokumentationen. Med henblik herpå arbejder Kommissionen tæt sammen med den rådgivende testgruppe, der består af Kommissionens repræsentanter og medlemsstaternes eksperter. Den rådgivende testgruppe kan høre ad hoc-eksperter.Den rådgivende testgruppe holder regelmæssigt møde, ser navnlig nærmere på spørgsmål vedrørende planlægningen og timingen af testene og foreslår løsninger til eventuelle problemer, der opstår under gennemførelsen af testene.2.3. Gennemførelse af testeneKommissionen gennemfører testene sammen med de involverede medlemsstater på grundlag af testspecifikationerne og i overensstemmelse med den tidsplan, som Kommissionen og medlemsstaternes eksperter er enedes om, og viser, hvorvidt testresultaterne svarer til de forventede resultater i henhold til testspecifikationerne.For så vidt angår N.SIS II-overensstemmelsestesten er hver medlemsstat med støtte fra Kommissionen ansvarlig for gennemførelsen af testene og sikring af, at dette sker gnidningsløst inden for den aftalte tidsplan.2.4. Godkendelse af testeneDen rådgivende testgruppe rapporterer om resultaterne af testene til SIS II-udvalget. Den rådgivende testgruppe indkredser, kategoriserer og beskriver alle problemer, den finder, og foreslår mulige løsninger. Kommissionens tjenestegrene og medlemsstaternes eksperter tilvejebringer alle nødvendige oplysninger, således at den rådgivende testgruppe kan udføre sin opgave.Kommissionen godkender resultaterne af SIS II-testene. Når testene i testdokumentationen opdeles i særskilte faser, skal Kommissionen informere medlemsstaterne om resultaterne af hver fase, før den efterfølgende fase indledes.Ved godkendelsen af N.SIS II-overensstemmelsestestene skal der tages hensyn til en rapport udarbejdet af en ekspert, der udpeges af medlemsstaterne; rapporten skal indeholde en detaljeret analyse af testresultaterne og konklusionerne for så vidt angår godkendelsen af medlemsstaternes nationale systemer.2.5. Testning af kommunikationsinfrastrukturenFormålet med denne test er at vise, at SIS II-kommunikationsinfrastrukturen frem til den ensartede nationale grænseflade (NI-SIS) kan fungere i overensstemmelse med kravene i Kommissionens beslutning 2007/170/EF og Kommissionens afgørelse 2007/171/EF. Testen omfatter testning af SIS II-kommunikationsinfrastrukturens konnektivitet og belastningsevne mellem CS-SIS og hver NI-SIS, mellem den centrale enhed og backuppen af den centrale enhed samt de lokale nationale grænsefladers (LNI) og, når det er relevant, backuppen af de lokale nationale grænsefladers (BLNI) belastningsevne.2.6. Det centrale SIS II-system og nationale overensstemmelsestestFormålet med hele rækken af test af det centrale SIS II-system er at teste, om systemet opfylder de funktionelle og ikke-funktionelle specifikationer, der er fastsat i referenceudgaven af dokumentet om grænsefladekontrol og de detaljerede tekniske specifikationer.Formålet med N.SIS II-overensstemmelsestesten er at sikre, at hvert N.SIS II er kompatibelt med CS-SIS og at kontrollere de nationale systemers overensstemmelse med referenceudgaven af dokumentet om grænsefladekontrol og de detaljerede tekniske specifikationer. Overensstemmelsestestene for N.SIS II kan løbe parallelt med testene af det centrale SIS II-system.Efter en tilfredsstillende gennemførelse af SIS II-testene informerer Kommissionen medlemsstaternes eksperter inden for rammerne af SIS II-udvalget om, at resultaterne af testningen af kommunikationsinfrastrukturen og af det centrale SIS II-system er som fastsat i testspecifikationerne.Efter en tilfredsstillende afslutning af SIS II-testene skaber Kommissionen migrationsmiljøet for det centrale SIS II. Det skal være stabilt og egnet til migrationen.3. REFERENCEUDGAVEN AF DOKUMENTET OM GRÆNSEFLADEKONTROL OG DE DETALJEREDE TEKNISKE SPECIFIKATIONER FOR TESTNINGDet centrale SIS II-system og de nationale systemer (N.SIS II) skal testes efter samme specifikationer i alle medlemsstater.I de tekniske specifikationer, Kommissionen udarbejder, fastsættes de funktionelle og ikke-funktionelle specifikationer til det centrale SIS II-system.I referenceudgaven af dokumentet om grænsefladekontrol, som Kommissionen udarbejder, defineres grænsefladen mellem det centrale SIS II-system og de nationale systemer. Det skal indeholde de tekniske specifikationer for interaktionerne mellem systemerne for så vidt angår dataelementer og overførte beskeder, anvendte protokoller samt begivenhedernes timing og rækkefølge.Specifikationerne som fastsat i de detaljerede tekniske specifikationer og dokumentet om grænsefladekontrol skal være stabile i et givent tidsrum, og timingen af ajourføringen af begge systemer skal fastsættes i en frigivelsesplan, hvori referenceudgaven for en given testfase fastsættes.Problemer, der findes under testkampagnerne, skal rapporteres, analyseres og løses i overensstemmelse med en frigivelsesplan og en tilknyttet plan for forvaltning af ændringer. Frigivelsesplanen og den tilknyttede plan for forvaltning af ændringer fastsættes af Kommissionen under hensyntagen til udtalelserne fra medlemsstaternes eksperter.4. ERKLÆRING OM TILFREDSSTILLENDE RESULTATER AF SIS II-TESTENEEfter en tilfredsstillende gennemførelse af alle ovenfor beskrevne testfaser opfylder SIS II de tekniske og funktionelle krav, der er baseret på SIS II-retsinstrumenterne. Den række af anvendelsesmåder og testscenarier, der er fastsat for alle test, skal sikre en tilstrækkelig dækning af alle mulige scenarier.SIS II-testene skal sikre, at Kommissionen har truffet de nødvendige tekniske foranstaltninger til, at det centrale SIS II-system kan kobles til de pågældende medlemsstaters N.SIS II.Efter hele rækken af test erklærer Kommissionen i overensstemmelse med det mandat, der er givet den[19], at der med tilfredsstillende resultat er gennemført en samlet test af SIS II.Kommissionens erklæring om et tilfredsstillende resultat af SIS II-testene, der henvises til ovenfor, påvirker ikke Rådets forberedende organers efterfølgende godkendelse af de foreslåede testresultater af en omfattende SIS II-test[20].For at lette denne proces skal Kommissionen regelmæssigt holde Rådets forberedende organer ajour med, hvor langt projektet er nået, og fremlægge specifikke oplysninger om resultaterne af testene, herunder de tilknyttede drøftelser med medlemsstaternes eksperter, der finder sted inden for rammerne af SIS II-udvalget.Kommissionen og medlemsstaterne skal inden for rammerne af deres respektive beføjelser, navnlig det mandat[21], Kommissionen har fået, tilrettelægge eventuelle supplerende test eller foranstaltninger, der er nødvendige for at sikre, at Rådets forberedende organers godkendelsesprocedure kan gennemføres. [1] Rådets forordning (EF) nr. 2424/2001 af 6. december 2001 om udviklingen af anden generation af Schengen-informationssystemet (SIS II) og Rådets afgørelse 2001/886/RIA af 6. december 2001 om udviklingen af anden generation af Schengen-informationssystemet (SIS II), ændret ved henholdsvis Rådets forordning (EF) nr. 1988/2006 og Rådets afgørelse 2006/1007/RIA.[2] EFT L 328 af 13.12.2001, s. 4.[3] EFT L 328 af 13.12.2001, s. 4.[4] EUT C […] af […], s. […].[5] EFT L 328 af 13.12.2001, s. 4.[6] EFT L 328 af 13.12.2001, s. 1.[7] EUT L 79 af 20.3.2007, s. 20.[8] EUT L 79 af 20.3.2007, s. 29.[9] EUT L 381 af 28.12.2006, s. 4.[10] EUT L 205 af 7.8.2007, s. 63.[11] EFT L 184 af 17.7.1999, s. 23. Senest ændret ved afgørelse 2006/512/EF (EUT L 200 af 22.7.2006, s. 11).[12] EFT L 131 af 1.6.2000, s. 43.[13] EFT L 64 af 7.3.2002, s. 20.[14] EFT L 131 af 1.6.2000, s. 43.[15] EFT L 64 af 7.3.2002, s. 20.[16] EFT L 176 af 10.7.1999, s. 31.[17] EUT L 370 af 17.12.2004, s. 78.[18] Den rådgivende testgruppe, der blev nedsat den 27.4.2007 i henhold til artikel 7 i SIS II-udvalgets forretningsorden, rapporterer til SIS II-udvalget efter gennemførelsen af hver test for at bistå med at udarbejde en afgørelse i forbindelse med en tilfredsstillende afslutning af SIS II-testene.[19] Rådets forordning (EF) nr. 2424/2001 og Rådets afgørelse 2001/886/RIA af 6. december 2001 om udviklingen af anden generation af Schengen-informationssystemet (SIS II), som ændret.[20] Som beskrevet i artikel 55, stk. 3, litra c), i Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengen-informationssystemet (SIS II) og artikel 71, stk. 3, litra c), i Rådets afgørelse 2007/533/RIA af 12. juni 2007 om oprettelse, drift og brug af anden generation af Schengen-informationssystemet (SIS II).[21] Rådets forordning (EF) nr. 2424/2001 og Rådets afgørelse 2001/886/RIA af 6. december 2001 om udviklingen af anden generation af Schengen-informationssystemet (SIS II), som ændret.